кратки вицове за Зайо Байо
Баба Меца отворила горски бар. Седи си Вълчо на входа и се наслаждава на потока от клиенти. По едно време гледа Зайо Байо - и той към бара се запътил.
- Ей, Зайо, ще черпиш ли едно пиене?
- Що да не те черпя!
Влизат и Зайо вика на баба Меца:
- Бабо Мецо, дай ми едно уиски, а на Кумчо Вълчо една лимонада!
След малко излизат и вълкът вика на Зайо:
- Бе, ти подиграваш ли се с мен? Внимавай следващия път!
На другия ден същата ситуация.
Този път обаче Зайо вика от вратата:
- Бабо Мецо, дай ми две уискита, а на Кумчо Вълчо - две лимонади!
След малко излизат и Вълчо бесен набил Зайо. На третия ден Зайо отново идва в бара.
Вълчо го пита:
- Зайо, ще черпиш ли?
- Що да не те черпя - рекъл Зайо и от вратата вика:
- Бабо Мецо, дай ми две уискита, а на Кумчо Вълчо една лимонада, че той като пие две, и не знае какво прави!